OTSEVIDEO: FIBA 3×3 MM-i kvalifikatsioon Puerto Ricos, naised alustavad 23:20
Täna ja homme toimub Puerto Ricos, San Juanis FIBA 3×3 korvpalli maailmameistrivõistluste kvalifikatsiooniturniir, kus jagatakse välja viimased kolm kohta 18.-23. juuni Amsterdamis toimuvatele FIBA 3×3 korvpalli maailmameistrivõistlustele.
Turniirist võtab osa ka Eesti 3×3 naiskond, koosseisus Greeta Üprus, Janett Perv, Laina Mesila-Kaarmann ja Maria Metsaorg, kes Eesti aja järgi kell 23:20 kohtuvad A-alagrupi avamängus koduväljaku eelist nautiva Puerto Ricoga ning kell 1:00 öösel Aafrika parima naiste 3×3 tiimi ehk Uganda vastu. Alagrupi viimase mängu peavad naised pühapäeval kell 18:50 ühe favoriidi ehk Austraaliaga.
“Naiste eesmärk on esmalt alagrupist edasi pääseda kolme parema sekka, kes jätkavad mänge pühapäeval play-offis ning siis võidelda juba TOP3 koha peale, kes Amsterdami FIBA 3×3 finaalturniirile edasi pääsevad”, ütles Eesti Korvpalliliidu 3×3 valdkonna juht Reigo Kimmel, kelle sõnul sai Eesti meeste 3×3 koondis FIBA 3×3 finaalturniirile otsepääsme, kus viimaseks alagrupi vastaseks tuleb Puerto Rico kvalifikatsiooni võitja meeste arvestuses.
Puerto Ricos toimuvat FIBA 3×3 MM-i kvalifikatsiooniturniiri jälgida FIBA 3×3 YouTube vahendusel:
Eesti 3×3 koondise liikmete sõnul asub võistluspaik, milleks on legendarse Hiram Bithorn pesapallistaadioni keskele ehitatud võistlusareen, küll vaid 10-15 minutilise autosõidu kaugusel kesklinna hotellist, kuid jääb kesklinna mürast siiski eemale ehk traditsioonilisest 3×3 korvpalli kesklinna võistluspaikadest on seekord tegemist erineva lahendusega.
“Ilm on kuum ja tuuline ning paduvihma hood võivad tekitada võistluspause”, ütles võistkonna liige Maria Metsaorg, kelle sõnul saavad juba alagrupilahingud olema väga tugeva tasemega. “Avavastaseks on meist pikkuselt küll lühem Puerto Rico naiskond, kuid kes on väga kiired ning kindlasti naudivad koduväljaku eelist. Ugandas peame kindlasti kinni saama nende parima, vaid 22-aastase Jamila Nansikombi, kes on väga hea tehnika ja kiirusega võistkonna staarmängija”, hindas Metsaorg, kelle sõnul on A-alagrupi favoriit Austraaila, kellega Eesti võistkond kohtub pühapäeval kell 18:50 toimuvas mängus.
Enne turniiri on Eesti võistkonnast FIBA tähelepanu saanud ka Janett Perv, kelle kohta kirjutati FIBA lehel:
Janett Perv (Estonia)
There is always something mesmerizing about watching left-handers ball and the 27-year-old is no exception. Her post game is a thing of beauty, but she might be even better on D. Perv locks up opponents like she’s a police officer.